Vyf reik glo bedrieglike lisensie aan landdros uit | Maroela Media
Vyf reik glo bedrieglike lisensie aan landdros uit
Vyf verdagtes, onder wie 'n mediese dokter, is in Mpumalanga in hegtenis geneem vir hul beweerde aandeel in die uitreiking van bedrieglike bestuurslisensies. Die ander verdagtes is drie eksaminators vir bestuurslisensies en 'n datavaslegger.
Dié inhegtenisnemings volg kort nadat 'n landdros van KwaZulu-Natal in hegtenis geneem is nadat hy glo sy bestuurslisensie op 'n bedrieglike wyse bekom het.
Die landdros, Bonginkosi Mtshali, het reeds Vrydag in die hof verskyn en is op borgtog van R2 000 vrygelaat.
Die ses verdagtes staan nou almal tereg op aanklagte wat verband hou met sameswering om bedrog te pleeg en regsverydeling.
Die vyf verdagtes van Mpumalanga sal na verwagting Vrydag in die Eerstehoek-landdroshof verskyn. Mtshali se saak sal intussen na Mpumalanga oorgeplaas word sodat hy voortaan saam met sy medebeskuldigdes in die hof kan verskyn.
Eskom onttrek tydelik dienste in Soweto
Hofoorwinning vir Musina-sakelui oor elektrisiteit
Net in Afrika waar dit gebeur….eish….
Sjoe…maar hierdie mense is korrup!
Hoeveel ander landdroste in ons land is nie ook maar net so korrup nie? Geen wonder alles gaan so agteruit nie.
Die landdros kan verplaas word as regsadviseur vir zuma.
Wel ek kan aan die een kant verstaan hoekom mense daardie roete gaan want soos die stelsel op die oomblik werk om 'n bestuurs lisensie te hernu staan korrupsie voor in die ry. Die luiheid en onbeholpenheid skree ter hemele.